“नेपालभित्रको नेपाल ‘नमुना नेपाल’ निर्माण परियोजनाको सर्भेको काम सकेर डीपीआर र ईआईको प्रकृयामा अघि बढिरहेका बेला चौतर्फीरूपमा अन्तर्राष्ट्रिय स्तरको क्रिकेट मैदान अपरिहार्य रहेको र सोको अगुवाई धुर्मुस सुन्तलीले गर्नुपर्ने अनुरोध आइरहेको थियो,” उनले भनिन्, “क्रिकेटको स्तरोन्नति र खेलाडीको मनोवल बढाउन दुवै परियोजना अघि बढाउने निर्णयमा पुगेका छौँ ।” उनले यो अभियान धुर्मुस सुन्तली फाउन्डेसनको मात्रै नभई राष्ट्रकै अभियान भएको बताएकी छन् । फाउन्डेसनले यसअघि भूकम्पपीडितका लागि काभ्रे र सिन्धुपाल्चोकमा दुई बस्ती, महोत्तरी, बर्दिबासमा एकीकृत मुसहर बस्ती, रौतहटको सन्तपुरका बाढीपीडितलाई एकीकृत बस्ती निर्माण गरिसकेको छ भने ललितपुरको लेलेमा नमुना नेपाल परियोजनाको डीपीआर बनिरहेको छ ।
